Vísindasjóður Krabbameinsfélags Íslands Tilgangur sjóðsins er að efla íslenskar rannsóknir á krabbameinum , meðal annars með því að styrkja með fjárframlögum rannsóknir á orsökum krabbameina , forvörnum , meðferð og lífsgæðum sjúklinga . Vísindasjóðurinn var stofnaður 16. desember 2015 af Krabbameinsfélagi Íslands , svæðafélögum og stuðningshópum . Jafnframt runnu tvær erfðagjafir inn í sjóðinn ; Minningarsjóður Ingibjargar Guðjónsdóttur Johnson og sjóður Kristínar Björnsdóttur , fyrrverandi starfsmanns Sameinuðu þjóðanna . Sjóðurinn er fjármagnaður með styrkjum og gjöfum frá almenningi og fyrirtækjum . Hér lýsa styrkhafar 2019 í stuttu máli mikilvægi styrkjanna fyrir rannsóknirnar : Umsóknarfrestur fyrir styrki úr Vísindasjóði Krabbameinsfélags Íslands árið 2019 rann út 4. mars 2019 . Næst verður opnað fyrir umsóknir í sjóðinn í febrúar 2020 , með umsóknarfrestinum 4. mars 2020 . Leiðbeiningar : Fylla skal út styrkumsóknir , framvinduskýrslur og lokaskýrslur á viðeigandi eyðublöðum sem finna má sem Word-skjöl hér að neðan og skulu vistuð sem PDF-skjöl hjá hverjum og einum umsækjanda . Föstudaginn 10. maí 2019 var úthlutað í þriðja sinn úr Vísindasjóði Krabbameinsfélags Íslands . Heildarupphæð styrkja var 60,3 milljónir króna og voru 12 verkefni styrkt . Þar af voru sex verkefni að hljóta styrk í fyrsta sinn , þrjú verkefni hlutu styrk úr sjóðnum í annað sinn og þrjú verkefni hlutu styrk úr sjóðnum í fyrsta sinn . Upplýsingar um styrki 2019 og lýsingar á rannsóknum er að finna hér .